**nagrada publike**

Evica Lazar, Cestica

**ZAHVALA MAJKI BUAŽJI BISTRIČKI**

Kupčatu se oblaki

Dalič znad babjug kuata.

Vuni niemir.

Ud dalič, a blizu rivle se tmičnust.

Pred sobum tupleači,

suhi veter tira.

Za premišlavaje niaga časa veač.

Dičinskih, buasih nuagic f kuatu hiže

puna je krušna peač.

Brige i strahi

zbiradu se f hiži, kre stola

de raspealo visi.

V mislima oči gledidu:

kuruzicu, pšeničku, guričku,

cvituači grah na grahuriji,

krampiarove jivice, zaveazane druabne tikvice…

Zmuačena, spuklana babica

za stolum sidi – žmiri.

Trpeačedu ji roke, krunicu vrti.

*Buak naš dragi!*

*Prosim te, uttiraj oblake tuačjake,*

*dalič, dalič,*

*tam de priskrbe niaga.*

*Bogic naš mili lubliani,*

*usliši mulitvu našu.*

*Oče naš … budi volja tvoja … kruh naš …*

*Majka Buažja Bistrička,*

*usvrni na nas oči svoje!*

*Mi biadniki prosimu zaguvur Tvuaj.*

*Pumori nam.*

*Ti najbole znaš kaj i kak.*

*Punu lačnih zuabi*

*v naši je hiži.*

*Dupusti da mulitva naša*

*du Teabe duajde.*

*Smiluj nam se, Majčica draga,*

*pošli milust priak našuga praga.*

*Za zahvalu, na Bistricu peamu.*

*Na klečeački se klanjali Teabi,*

*i Sinu tveamu!*

Mama, babica,

tak nas je strah.

Niti zločesti niabumu veač.

Želiejemu si toplu, pu kruhu peačenumu

našu krušnu peač.

Grmlavina s tuačjaki

ud nas je udišla,

tam dalič negdi z vetrum se razišla.

Deca dragi, hote s peači doj!

Zutra toga niabu veač

i topla bu ud kruha

naša krušna peač.